Št.: 030-0003/2020

Datum: 6. 6. 2022

**OBČINSKEMU SVETU**

**OBČINE TRŽIČ**

V skladu z 18. in 32. členom Statuta Občine Tržič (Ur. l. RS, št. 19/13 in 74/15) in na podlagi 17. člena Odloka o glasilu Občine Tržič (Ur. l. RS, št. 39/18) vam pošiljamo v obravnavo in sprejem točko:

|  |
| --- |
| **OBČINSKO GLASILO TRŽIČAN; POROČILO O delu UREDNIŠKEGA ODBORA IN finančnem poslovanju glasila TRŽIČAN V LETU 2021** |

Kot poročevalca bosta na seji Občinskega svet in delovnih teles sodelovala:

* Maja Tekavec, odgovorna urednica glasila Tržičan,
* Mateja Nosan, Občina Tržič

**PREDLOG SKLEPOV:**

1. **Občinski svet Občine Tržič se seznani s poročilom o delu uredniškega odbora in finančnem poslovanju občinskega glasila Tržičan v letu 2021.**

|  |  |
| --- | --- |
|  | Dušan BODLAJ, |
|  | podžupan v začasnem opravljanju funkcije župana |

**OBRAZLOŽITEV:**

Skladno s 17. členom Odloka o glasilu Tržičan (Ur. l. RS, št. 39/18) je uredništvo glasila Tržičan o svojem delu in finančnem poslovanju glasila dolžno enkrat letno poročati Občinskemu svetu občine Tržič.

Člane uredništva in pomočnico odgovorne urednice glasila Tržičan je Občinski svet Občine Tržič imenoval 12. 10. 2017, na 26. svoji redni seji, odgovorno urednico pa 19. 9. 2019, na svoji

7. redni seji.

Člani uredništva: Tanja Ahačič, Petra Hladnik, Jože Klofutar, Erna Meglič, Marija Mravlje, Janja

Nemc in pomočnica odgovorne urednice Dominika Ahačič so svoje funkcije prevzeli s prvo številko v letu 2018, odgovorna urednica Maja Tekavec pa z 19. septembrom 2019, ko je s položaja odgovorne urednice odstopila prejšnja odgovorna urednica občinskega glasila Tržičan,

Irma Lipovec.

Programska zasnova obsega objavljanje člankov, intervjujev, novic, obvestil o delu občinskega sveta, župana, občinske uprave in drugih organov Občine Tržič, o delu krajevnih skupnosti, javnih zavodov, javnih podjetij, skladov, društev, drugih pravnih in fizičnih oseb. Poroča o aktualnih gospodarskih, političnih, socialnih, kulturnih, športnih in ostalih dogajanjih.

Vsebina glasila Tržičan je razdeljena na naslednje rubrike: Uvodnik, Župan z nami, Iz dela občinske uprave, Trn v peti, Spremljamo, poročamo, Kultura, V središču, Šola, Šport, Med ljudmi, Turizem, Naše okolje, Zdravje, Literarna stran, Iz naše preteklosti, Obvestila, vabila, Koledar dogodkov in Oglasi.

Prevladovali so članki iz rubrike Spremljamo poročamo, še vedno, kljub pozivom in vabilom, pogrešamo dopisnike oz prispevke iz področja gospodarstva in nekaterih športnih društev. Kot eno najbolj odmevnih vsebin pa so še vedno prispevki, ki opisujejo Tržičane po svetu.

Člani uredništva so se v letu 2021 sestali pred izdajo vsake posamezne številke, na sejah so se seznanili s prispelim gradivom in se opredelili glede možnosti ter načina objave posameznih člankov ter gradiva glede na določbe Odloka o občinskem glasilu Tržičan in programske zasnove glasila.

V letu 2021 je uredništvo še vedno delovalo oziroma oblikovalo posamezno številko v pogojih epidemije covida 19, saj praktično dejavnosti oziroma aktivnosti ni bilo, kar še posebej velja za društva vseh vrst, ki so pomemben člen kar zadeva prispevke. Zaradi tega je tudi uredništvo oziroma so člani morali poskrbeti za zadostno število prispevkov za objavo, kar še posebej velja za odgovorno urednico.

Uredništvo je v svojem mandatu težilo k objektivnemu in vsestranskemu poročanju o dejavnostih občanov na najrazličnejših področjih, zagotavljalo obveščanje javnosti o delu javnih ustanov ter omogočalo izražanje mnenj občanov. Ker občinsko glasilo sloni na prostovoljnem sodelovanju dopisnikov (v največji meri občanov in sodelavcev javnih ustanov), se je uredništvo trudilo ohranjati stabilno mrežo dopisnikov ter jo še razširiti. Uredništvo si je prizadevalo aktivno sooblikovati nova in bralcem zanimiva področja poročanja ter za pridobitev novih dopisnikov.

Za oblikovanje in oglaševalske vsebine skrbi podjetje Specom d.o.o., Dobrška ulica 4, Lesce.

Za izdajo 8 številk glasila Tržičan je bil izvajalec izbran na podlagi javnega naročila objavljenega na Portalu javnih naročil številka JN001393/2019 W01, z dne 12. 3. 2019 z naslovom Oblikovanje, lektoriranje, priprava za tisk, tisk in distribucija 14 številk glasila Tržičan in izvajalčeve ponudbe številka 1, z dne 22. 3. 2019. Na podlagi merila (najnižja cena) je bilo za izvajalca naročila izbrano podjetje Specom d.o.o., Dobrška ulica 4, Lesce.

V letu 2021 je izšlo 8 številk glasila, obseg 5 izvodov je bil 36 barvnih strani, obseg 3 izvodov pa 32 barvnih strani.

Glasilo je izhajalo v nakladi 5.980 izvodov in so ga brezplačno prejemala vsa gospodinjstva in podjetja v občini Tržič (5.800 izvodov). Preostalih 180 izvodov je bilo dostavljenih na naslov uredništva, od koder je bil brezplačno poslan na 90 naslovov preseljenim Tržičanom ter pravnim osebam s sedežem izven naše občine.

16 izvodov je bilo posredovano na NUK Ljubljana, enoti dopolnjevanje knjižničnega gradiva, Knjižnici dr. Toneta Pretnarja, Domu Petra Uzarja in Centru za socialno delo, okrog 15 izvodov se še naknadno razdeli v TPIC Tržič in na Občini Tržič, preostali pa se hranijo v arhivu uredništva oz. Občine.

Zaradi ukrepov, sprejetih z epidemijo covid-19, ko se ni smelo v lokalih listati tiskanih medijev, je veliko število občinskega glasila prispelo in ostalo na naslovu uredništva. Prav tako se je zgodilo, da se v določenem mesecu v TPIC s Pošte dostavi več, kot je predvidenih izvodov glasila. S strani Pošte Slovenije smo pridobili tudi najnovejši podatek o številu gospodinjstev (okt. 2021), ki je beležil 5764. Kaj je razlog vračila povečanega števila izvodov, tudi po pogovoru s Pošto Tržič, še nismo uspeli konkretizirati.

**FINANČNI DEL OBČINSKEGA GLASILA TRŽIČAN:**

Vsi stroški izdajanja glasila v letu 2021 so znašali 39.514,79 EUR bruto in so razvidni iz naslednje tabele.

|  |  |
| --- | --- |
| STORITEV/AKTIVNOST | ZNESEK (bruto) |
| Oblikovanje in tisk, lektoriranje, distribucija (8 številk) | 23.460,00  |
| Uredniško delo | 4.574,32  |
| Provizija za trženje oglasnega prostora  | 9.610,27 |
| Stroški plač (bruto + prispevki na plače) povezanih z glasilom Tržičan za člane uredniškega odbora, ki so zaposleni na Občini Tržič[[1]](#footnote-1) | 1.870,20 |
| Nagrada članom uredniškega odbora (12. člen Odloka o glasilu občine Tržič, Ur. l. RS, št. 39/18)  | 1.385,70 |
| SKUPAJ | 39.514,79 |

Za trženje oglasnega prostora po Pogodbi o trženju občinskega glasila Občine Tržič skrbi podjetje Specom d.o.o.

Skupni znesek trženja oglasnega prostora je bil v letu 2021 16.017,12 eur. Na podlagi pogodbe s podjetjem Specom d.o.o. je Občina Tržič s trženjem oglasnega prostora v letu 2021 ustvarila 6.406,85 EUR prihodkov.

Vsi zneski so bruto.

Pripravili:

Mateja Nosan,

svetovalka za organizacijo in protokol

Maja Tekavec,

odgovorna urednica

glasila Tržičan

Klemen Srna,

direktor občinske uprave

1. Pravilnost in smotrnost poslovanja Občine Tržič v delu, ki se nanaša na izdajanje občinskih glasil in objav v medijih v letih 2013 in 2014 je revidiralo tudi Računsko sodišče Republike Slovenije. V zaključnem poročilu je Računsko sodišče med priporočili navedlo:

*med načrtovane stroške izdajanja občinskega glasila vključi vsaj še stroške dela plač javnih uslužbencev, ki so zaposleni v občinski upravi in med drugim opravljajo tudi naloge izdajanja občinskega glasila, da bo zagotovila pregledno in popolno načrtovanje stroškov izdajanja občinskega glasila.*

V izračunu v tabeli je za članico uredniškega odbora Janjo Nemc zajetih 5 ur mesečno, za članico uredniškega odbora, ki je hkrati skrbnica proračunske postavke Matejo Nosan pa 10 ur/mesec. [↑](#footnote-ref-1)